สวัสดีค่ะ คุณดิฉันมีความวิตกกังวลใจและคำถามที่อยากให้คุณช่วยอ่านและพิจารณาตอบดังนี้ค่ะ ดิฉัน มีอาการตกขาวใสปนลิ่มเลือดสีน้ำตาล มีลิ่มเลือดสีน้ำตาลเข้มหลุดออกมาระหว่างปัสสาวะและอาบน้ำหลายครั้ง ประจำเดือนมากระปริบกระปรอย แล้วหายไป เลือดมีลักษณะสีน้ำตาลเข้ม ไม่มีกลิ่น ไม่มีอาการปวดท้อง ไม่ได้ใช้ยาปฏิชีวนะใด รวมถึงไม่ได้มีเพศสัมพันธ์ด้วยค่ะ อาการดังกล่าวข้างต้น ถือว่ามีความผิดปกติไหมคะ
สวัสดีครับ Fern การที่มีตกขาวใสปนลิ่มเลือด มักเกิดจากการที่ มดลูกขับเลือดประจำเดือนออกมาไม่หมด ทำให้เลือดสีแดงเปลี่ยนเป็นสีคล้ำน้ำตาล ตกค้างภายในมดลูก ไม่มีกลิ่นเหม็น ไม่ปวดท้อง เพราะไม่ได้อักเสบติดเชื้อเหมือนการตกขาวกรณีอื่นๆ ครับ ถ้ามีอาการปวดท้อง ตกขาวสีเหลือง เหม็นเหมือนนมบูด หรือ เหมือนปลาเนื้อเน่า หรือมีฟอง สีชมพู อาจเกิดจากเชื้อรา เชื้อพาราไซด์จึงควรไปปรึกษาแพทย์เมื่อมีอาการผิดปกติครับกรุณาอ่านเพิ่มเติมเรื่องตกขาวได้ที่นี่ครับ